Nebylusis kinas

Nebylusis kinas – kino filmas be fonogramos. Tokie filmai buvo kuriami kino vystymosi pradžioje, nuo 1895 m. (kinematografo išradimo), kai technologijų lygis dar buvo per žemas, kad būtų buvę praktiška kurti garsinius filmus. Nebyliajame kine įgarsinimo nebuvimą kompensuodavo paaiškinamieji titrai, perdėta aktorių kūno kalba ir gyva muzika kino seansų metu. Po miuziklo „Džiazo dainininkas“ („The Jazz Singer“, 1927) pastatymo garsinis kinas išpopuliarėjo ir nebylusis beveik išnyko. Atsiradus garsiniam kinui dauguma filmų platintojų nusprendė, jog nebyliojo kino juostas saugoti beprasmiška ir didžiąją jų dalį sunaikino. Šiandien yra išlikę ne daugiau kaip 25 % to laikotarpio nebyliųjų filmų.

 Garsiausi nebyliojo kino filmai 
Tarp 15-os garsiausių pasaulio filmų, padariusių įtaką XX a. kinematografijai, trys iš jų yra nebyliojo kino šedevrai:Turner Classics publicē nozīmīgāko filmu izlasi. Nuoroda tikrinta 2023-12-03.
 Amerikiečių režisieriaus D. V. Grifito epas „Tautos gimimas“ („The Birth of a Nation“, 1915). Nors filmas 3-jų valandų trukmės, kinematografijos istorijoje jis tapo pirmuoju pelningumo rekordininku – D. Grifitas gavo maždaug 1 milijoną grynojo pelno.Комаров, С. История зарубежного кино. Том 1. Немое кино. — М.: «Искусство», 1965. Filmas dažnai kritikuojamas dėl neslepiamo rasizmo ir kukluksklano propagandos.The Birth of a Nation. Britannica Online Encyclopedia. Nuoroda tikrinta 2023-12-02.
 Rygiečio S. Eizenšteino 1925 m. Rusijoje pastatytas filmas „Šarvuotis „Potiomkinas“ apie 1905 m. Rusijos revoliucijos metu vykusį jūreivių maištą ir jo nuslopinimą. Tais laikais filmas visiškai pakeitė supratimą apie kino montažą.Kinoteātrī „Rīga“ demonstrēs filmu „Bruņukuģis „Potjomkins““ . Nuoroda tikrinta 2023-12-02.
 Vokietijoje 1927 m. režisieriaus F. Lango pastatyta antiutopija „Metropolis“ („Metropolis“). Iki šiol jaučiama šio filmo įtaka fantastinių filmų žanrui ir įsivaizdavimui apie būsimą civilizaciją. „Metropolis“ vadintas tiek kvailiausiu visų laikų filmu, tiek apibūdintas kaip „Viena didžiausių kada nors kine sukurtų beprotybių“.Kino muzeja atvēršana „Muzeju nakts“ krāsās . Nuoroda tikrinta 2023-12-02. Filme dalyvavo 37 000 statistų, ir šių dienų verte filmo biudžetą sudarė 200 milijonų dolerių.

 Išnašos 

Kategorija:Kino istorija
Kategorija:Nebylusis kinas